[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Banglades\u0302o: 37 milionoj da lernantoj komencas la novan jaron kun senpagaj lernolibroj"}, {"text_idx": "#000005", "text": "Lernanto montras anglalingvan lernolibron dum la \u201cTago de Lernolibro\u201d organizita de la ministerio pri edukado. Bildo de Firoz Ahmed. Kopirajto Demotix (2/1/2014)"}, {"text_idx": "#000006", "text": "Pli ol 37 milionoj da bengalaj lernantoj ricevis c\u0302irkau\u0306 300 milionoj da lernolibroj okaze de la \u201cFestivala tago de lernolibro\u201d la 2-an de januaro 2014. Tio starigis la novan mondan rekordon pri disdono de senpagaj lernolibroj [angle], lau\u0306 Nurul Islam Nahid, ministro pri edukado."}, {"text_idx": "#000007", "text": "Kontrau\u0306batali la analfabetecon estas unu el la c\u0302efaj celoj de c\u0302i-jara festivalo, kiu okazas ekde 2011. Lau\u0306 Unesko [angle], c\u0302irkau\u0306 80% de la junuloj scipovas legi en Banglades\u0302o."}, {"text_idx": "#000008", "text": "En la lastaj jaroj Banglades\u0302o faris grandan progreson [bengale] en sia edukada sektoro. Preskau\u0306 100% de la infanoj estas enskribitaj en bazlernejoj. Egaleco inter knaboj kaj knabinoj estas observata kaj c\u0302iuj lernantoj ricevas senpagajn lernolibrojn. En 1991 la procento de enskriboj estis nur 61%. En 2011 la procento altig\u0302is al 98,2% kaj en 2012 al 99,47%. La proporcio de knabinoj enskribitaj en bazlernejoj kreskis de 32% al 51% kaj en mezlernejoj de 18% al 54% de la tuta lernantaro."}, {"text_idx": "#000009", "text": "En 2014 la registaro disdonis 299 675 938 lernolibrojn al 37 336 672 lernantoj el bazlernejoj, mezlernejoj kaj metilernejoj. Oni povas ankau\u0306 els\u0302uti la novajn lernolibrojn rete en la registara pag\u0302o de retlibroj [bengale] kaj en la pag\u0302oj de la Nacia Fako pri Instruplano kaj Lernolibro (NCTB) [angle kaj bengale]."}, {"text_idx": "#000010", "text": "La blogisto kaj instruisto Masum Billah [angle] priskribis en la retpag\u0302o Artikoloj pri Edukado en Banglades\u0302o [angle] alian avantag\u0302on de la senpagaj lernolibroj:"}, {"text_idx": "#000011", "text": "Free book distribution for all the primary students emerges as a great contributing factor to reducing drop out."}, {"text_idx": "#000012", "text": "La disdono de senpagaj libroj al c\u0302iuj bazlernejanoj faros grandan kontribuon por redukti elfalintojn el la lernejoj."}, {"text_idx": "#000013", "text": "Diversaj amaskomunikiloj publikigis fotojn de la infanoj kun felic\u0302aj vizag\u0302oj kiam ili ricevis siajn lernolibrojn."}, {"text_idx": "#000014", "text": "La filmisto Rowshan Ara Nipa [bengale] kundividis sian rememoron pri la lernejaj jaroj, kiam lernantoj bezonis kelkajn monatojn por ricevi novajn lernolibrojn:"}, {"text_idx": "#000015", "text": "La 1-a de januaro estis tre speciala tago, kiu igis min felic\u0302e enviema; se mi estus unu el ili, mi festus kun ili. Sed mi tre s\u0302atas vidi tiujn felic\u0302ajn vizag\u0302on de la infanoj."}, {"text_idx": "#000016", "text": "Mi memoras ke antau\u0306 nuraj kvin jaroj ni neniam sciis kiam la lernantoj ricevos siajn librojn. Se ili ricevis unu au\u0306 du librojn el la kompleto en la unuaj tri monatoj, ili estis tre bons\u0302ancaj. Miaj gepatroj estis instruistoj de bazlernejo. Ili c\u0302iam maltrankvilig\u0302is pri tio, kiel ili povos instrui sen libroj g\u0302is februaro au\u0306 marto?"}, {"text_idx": "#000017", "text": "Sandipan Basu [bengale] mokis pri tio:"}, {"text_idx": "#000018", "text": "Nunaj lernantoj ne estas bons\u0302ancaj. Ni kutimis havi feriojn dum la tuta januaro, c\u0302ar ni ne havis novajn lernolibrojn antau\u0306 februaro. Nun ili havas novajn librojn en la komenco de la jaro. Kiel tio eblas?"}, {"text_idx": "#000020", "text": "Banglades\u0302o progresas malgrau\u0306 siaj problemoj. La disdono de lernolibroj en la dua tago de la jaro estas bona ekzemplo. La blogisto Arif Jebtik [bengale] skribis:"}, {"text_idx": "#000021", "text": "Tiuj, kiuj pensas ke Banglades\u0302o ne progresas, nenion scias pri tio. Mi scias kiel kreskas nia lando. [..]"}, {"text_idx": "#000022", "text": "Vi g\u0302oju, ke la nova generacio ricevas novajn librojn g\u0302ustatempe. Iutage, kiam vi retrorigardos c\u0302i tiun momenton, kiel mi faras nun, vi pensos, ke vi log\u0302is en tiu progresanta Banglades\u0302o, kaj mi tre envias tion."}, {"text_idx": "#000023", "text": "Politika perforto okazas c\u0302ie kaj c\u0302iutage en la vivo de multaj banglades\u0302anoj inkluzive infanojn. La liberecbatalanto kaj aktivulo Akku Chowdhury [angle] skribis:"}, {"text_idx": "#000026", "text": "Plej novaj artikoloj pri Suda Azio"}, {"text_idx": "#000027", "text": "Kiel banglades\u0302aj teolaboristoj povas travivi kun taga salajro de malpli ol du dolaroj?"}, {"text_idx": "#000028", "text": "Ciferecigante lingvon kun du skriboj: Satdeep Gill pri la kreskanta c\u0302eesto de la pang\u0302aba en Interreto"}, {"text_idx": "#000032", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000034", "text": "Aboni komentojn de c\u0302i tiu artikolo per retpos\u0302to"}, {"text_idx": "#000036", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000038", "text": "Bonvolu subteni nian gravan laboron"}]